ΓΡΑΠΤΗ ΕΡΩΤΗΣΗ P-1274/03

υποβολή: Gabriele Stauner (PPE-DE) προς την Επιτροπή

(27 Μαρτίου 2003)

Θέμα: Σύγκρουση συμφερόντων στη Στατιστική Υπηρεσία

Στην απάντηση που έλαβα στη γραπτή ερώτησή μου Ρ-3742/02(1), η Επιτροπή αναφέρει μια σειρά από αποφάσεις και έγγραφα για να δικαιολογήσει τη συμμετοχή της Στατιστικής Υπηρεσίας δια του προσώπου του Γενικού Διευθυντή της στη δημιουργία και τη διοίκηση της ιδιωτικής εταιρίας ASBL Eurocost.

Η εταιρία αυτή είχε εμπλακεί σε σοβαρές ατασθαλίες (ψευδείς ισολογισμούς, διπλή και τριπλή επιχορήγηση σχεδίων, κλοπήλικού πληροφορικής) από τις οποίες προκλήθηκε ζημία άνω του ενός εκατομμυρίου ευρώ για τον κοινοτικό προϋπολογισμό.

Μπορεί η Επιτροπή να μου αποστείλει αντίγραφα των εν λόγω αποφάσεων και εγγράφων (SEC (94) 389, SEC(95)1684, SEC(98)1217);

Σύμφωνα με στοιχεία της Επιτροπής, ο Γενικός Διευθυντής της Στατιστικής Υπηρεσίαςπήρξε μέλος και του CESD Communautaire (Ευρωπαϊκού Κέντρου Στατιστικής και Ανάπτυξης ASBL), ιδρυτής των παραρτημάτων του στη Μαδρίτη, τη Λισσαβόνα και τη Ρώμη και παρέμεινε μέλος τους έως το 2000.

Μπορεί επίσης να μου διαβιβάσει η Επιτροπή αντίγραφα των εγγράφων με τα οποία ο Γενικός Διευθυντής ζήτησε τη συμμετοχή του σ' αυτές τις δραστηριότητες ή με τα οποία η συμμετοχή του εγκρίθηκε από την Επιτροπή·

Μπορεί να μου κοινοποιήσει η Επιτροπή κατάλογο όλων των πληρωμών που καταβλήθηκαν από τον κοινοτικό προϋπολογισμό για το CESD Communautaire και τα CESD Μαδρίτης, Λισσαβόνας και Ρώμης·

Θα μπορούσε η Επιτροπή να απαριθμήσει όλες τις περιπτώσεις κατά τις οποίες οι εταιρίες αυτές συνήψαν συμβάσεις χωρίς προκήρυξη και να με πληροφορήσει για ποια ποσά επρόκειτο κάθε φορά και γιατί δεν έγιναν διαδικασίες επιλογής·

(1) ΕΕ C 161 E της 10.7.2003, σελ. 136.

Απάντηση του κ. Solbes Mira εξ ονόματος της Επιτροπής

(7 Μαΐου 2003)

Το αίτημα του αξιότιμου μέλους να έχει πρόσβαση στα τρία έγγραφα της Επιτροπής θα εξετασθεί σύμφωνα με τον Κανονισμό (ΕΚ) Αριθ. 1049/2001 του Κοινοβουλίου και του Συμβουλίου της 20ης Μαΐου 2001, αναφορικά με την πρόσβαση σε έγγραφα του Ευρωπαϊκού Κοινοβουλίου, του Συμβουλίου και της Επιτροπής(1).

Η Επιτροπή ενέκρινε τη συνεχιζόμενη συμμετοχή της Eurostat στο CESD-COM (Ευρωπαϊκό Κέντρο Στατιστικής και Ανάπτυξης) και αποφάσισε ότι αυτή θα έπρεπε να παύσει. Αυτό έγινε και από το 1997, κανέναςπάλληλος της Eurostat δεν έχει συμμετάσχει στην CESD-COM.

Οι φορείς CESD Μαδρίτης, Λισσαβόνας και Ρώμης δημιουργήθηκαν μετά από αίτημα των στατιστικώνπηρεσιών των αντιστοίχων κρατών μελών στη βάση της εμπειρίας της CESD Παρισιού, που δημιουργήθηκε από την INSEE και την Επιτροπή (Γενική Διεύθυνση(ΓΔ) Eurostat και ΓΔ Ανάπτυξη) στις αρχές του 1960-μια εμπειρία η οποία αποδείχθηκε θετική για την προαγωγή της κατάρτισης των στατιστικολόγων και την στατιστική συνεργασία με αναπτυσσόμενες χώρες. Οι Γενικοί Διευθυντές των Εθνικών Στατιστικών Υπηρεσιών των κρατών μελών-που αποτελούν τμήματα της δημόσιας διοίκησης- μέλη των φορέων αυτών όπως επίσης και ο Γενικός Διευθυντής της Eurostat, σε αναγνώριση του κεντρικού ρόλου που διασφαλίζει η Eurostat για την ανάπτυξη του Ευρωπαϊκού Στατιστικού Συστήματος και γενικά της στατιστικής συνεργασίας. Η CESD Λισσαβόνας δημιουργήθηκε το 1990, η CESD Μαδρίτης το 1990 και η CESD Ρώμης το 1996. Δεν ζητήθηκε ειδική άδεια για τη συμμετοχή στους φορείς αυτούς καθόσον θεωρήθηκε ότι οι δραστηριότητες ήταν βοηθητικές και συμπληρωματικές προς εκείνες της CESD-COM. Ακολουθώντας την πολιτική της Επιτροπής για βαθμιαία παύση της συμμετοχής, όλα τα μέλη του προσωπικού της Eurostat προοδευτικά παραιτήθηκαν και η διαδικασία αυτή ολοκληρώθηκε το 2000. Οι παραιτήσεις ήταν μάλλον μεταγενέστερες απ'ότι στην CESD-COM (που ολοκληρώθηκαν το 1997) αλλά αυτό οφείλετο στο ότι οι φορείς αυτοί έπρεπε να αναδιαρθρωθούν ενώ συνέχιζαν να εξασφαλίζουν ένα αποδεκτό επίπεδο συμμετοχής σε στατιστική συνεργασία με αναπτυσσόμενες χώρες.

Η κοινοτική CESDπήρξε αποδέκτης επιδοτήσεων της ΓΔ ESTAT από τη δημιουργία της μέχρι το 1999, ημερομηνία χορήγησης της τελευταίας επιδότησης. Ο Γενικός Διευθυντής της ΓΔ ESTAT, κ. Yves Franchet, ήταν πρόεδρός της μέχρι το 1995.

Πίνακες που παρέχουν καταλόγους στοιχείων που ζητήθηκαν από το αξιότιμο μέλος και αναφέρθηκαν στις δύο τελικές παραγράφους της γραπτής ερώτησης βρίσκονταιπό προπαρασκευή και θα διαβιβασθούν μόλις καταστούν διαθέσιμοι.

(1) ΕΕ L 145 της 31.5.2001.